open-index/open-wikipedia-markdown huggingface dataset:
Հյոուգեսուն մարզադաշտ

**«Հյոուգեսուն»** (), մարզադաշտ Նորվեգիայի Ռուգլան ֆյուլքեի Հյոուգենսուն քաղաքում։ Ունի 8754 տարողունակություն:Հանդիսանում Հյոուգեսուն ֆուտբոլային ակումբի և երկրորդ դիվիզիոնում հանդես եկող «Վարդ Հյոուգեսունդ» ակումբների մարզադաշտը։

«Հյոուգեսուն» մարզադաշտը բացվել է 1920 թվականի մայիսի 17-ին։ Առաջին տրիբունան կառուցվել է 1926 թվականիև տեղավորել է 500 հանդիսական։ 1945 թվականին խոտածածկույթի անհրաժեշտություն առաջացավ և որոշակի աշխատանքներից հետո մարզադաշտը ունեցավ բնական խոտածածկույթ։ Մինչ այդ խաղադաշտը պատված էր խճաքարով։ Մարզադաշտի ռեկորդը գրանցվել է 1996 թվականի սեպտեմբերի 28-ին «Հյոուգեսուն» - «Սոգնդալ» հանդիպման ժամանակ, երբ խաղը դիտելու էին եկել 10000 հանդիսական։

1965 և 1981 թվականներին մարզադաշտում անցկացվել են ատլետիկայի միջազգային մրցաշարեր։ Այստեղ անցկացվել են նաև Նորվեգիայի մինչև 21 տարեկանների ազգային հավաքականի մի շարք հանդիպումներ, այդ թվում՝ Դանիայի և Պորտուգալիայի հետ հանդիպումները։

## Պատկերասրահ

Պատկեր:Krafttribunen - West Stand.jpg


## Աղբյուրներ
* Engerstvedt, Vidar (24 November 2005). "Slik blir nye Haugesund stadion". Haugesunds Avis. (նորվեգերն)
* Fjon, Eilif; Bauge, John Arne (1999). Kim é' det besta laget? Haugesund: SK Djerv 1919. ISBN 82-995073-0-8. (նորվեգերն)
* Fagerli, Arnfinn; Nilsen, Christian Lunde (1999). Norsk fotball-leksikon. Orion. ISBN 82-458-0398-7. (նորվեգերն)

## Արտաքին հղումներ
* Մարզադաշտի էջը «Հյոուգեսուն» ակումբի պաշտոնական կայքում:  

Կատեգորիա:Նորվեգիայի մարզադաշտեր
Կատեգորիա:Հյոուգենսունի շենքեր և կառույցներ
Կատեգորիա:Ֆուտբոլային մարզադաշտեր
Մարեն Էլիզաբեթ Բանգ

**Մարեն Էլիզաբեթ Բանգ** (, ), խոհարարական գրքերի և տնային տնտեսության ուղեցույցների նորվեգացի հեղինակ։ 1831 թվականին նորվեգերեն տպագրված առաջին խոհարարական գրքի՝ «Huusholdnings-Bog, indrettet efter den almindelige Brug i norske Huusholdninger» հեղինակն է։ Նրա վաղ ստեղծագործություններն եղել են անանուն։ 1942 թվականից գրքերը հրատարակել է իր անունով։

## Կենսագրություն
Մարեն Էլիզաբեթ Բանգը ծնվել է Հանս Արնտ Պուլսենի (1768-1809) և Սարա Էլիզաբեթ Բերգստրյոմի (1770-1845) ընտանիքում։ Մանկությունն անցել է Նորվեգիայի հարավ-արևմուտքում։ 1817 թվականին ամուսնացել է լեյտենանտ Լորից Քրիստիան Սթին Բանգի հետ, ով Քրիստիանիայում (այժմ՝ Օսլո) նորվեգական բանկում աշխատելիս յուրացման համար ազատազրկվել է 1829-1839 թվականներին։ Ամուսնու բանտարկության տարիներին Մարեն Բանգն ապրուստը վաստակել է մթերք վաճառելով կա՛մ տանից, կա՛մ առաքելով։ Նա բոլոր բաղադրատոմսերը գրառել է իր 1831 թվականին առաջին անգամ տպագրված «Huusholdnings-Bog, indrettet efter den almindelige Brug i norske Huusholdninger» (Տնային տնտեսության ուղեցույց. պատրաստված է համաձայն նորվեգական տնային տնտեսության նորմալ պրակտիկայի) գրքում, որը վերահրատարակվել է 1834 և 1838 թվականներին։ Նրա բաղադրատոմսերի ընտրանին հրատարակվել է 1835 թվականին՝ «Den Norske Kokkepige» (Նորվեգացի խոհարարուհին)։

Հետագայում լույս են տեսել «Huusholdningsbog for Almuen» (Ընդհանուր օգտագործման տնային տնտեսություն), «Slagtebog» (Charcuterie), «Almindelig Syltebog» (Պահածոյացում և մարինացում), «Nyttige Huusraad» (Տնային տնտեսության օգտակար խորհուրդներ), «Bagebog» (Թխվածքներ) և «Praktisk Farve-Bog for Almuen» (Ներկելու գործնական մեթոդներ) գրքերը։

1849 թվականին զույգը տեղափոխվել է Քրիստիանիա, որտեղ լեյտենանտ Բանգն ունեցել է ռեստորան։ 1862 թվականին ամուսնու մահից հետո Մարեն Բանգը վերսկսել է գրել, վերանայել է իր վաղ աշխատանքները և հրատարակել «Vinbog» (Գինիների գիրք) և «Raad og Veiledning for Landmanden» (Խորհրդատվություն և ուղեցույց գյուղական բնակչության համար)։

Կյանքի վերջին տարիները Բանգն անց է կացրել Քրիստիանիայում, որտեղ մահացել է 1884 թվականի հուլիսի 3-ին սուր գաստրոէնտերիտից։

## Ծանոթագրություններ

Կատեգորիա:Նորվեգացի հեղինակներ
Կատեգորիա:19-րդ դարի կին գրողներ
Կատեգորիա:Նորվեգացի կին գրողներ
Ամենաերկար կախովի կամուրջների ցանկ

**Ամենաերկար կախովի կամուրջների ցանկ**ում ներառված են ավտոմոբիլային ու երկաթուղային կախովի կամուրջները, որոնց հիմնական թռիչքի (երկու հենարանների միջև ընկած տարածությունը) կազմում է 300 մետր կամ ավելի, և որոնք կայմապարաններով կամուրջներ չեն։ 1000 մետրից ավելի երկարությամբ հիմնական թռիչք ունեցող կամուրջների ցանկը կազմված է ըստ 2016 թվականի օգոստոսի տվյալների։


File:Bridge-suspension.svg|Կախովի կամուրջ
File:Bridge-fan-cable-stayed.svg|Կայմապարաններով կամուրջ, դասական դիզայն
File:Bridge-harp-cable-stayed.svg|Կայմապարաններով կամուրջ, տավիղի ոճով դիզայն


## Ցանկ

## Ծանոթագրություններ


## Արտաքին հղումներ
* Կախովի կամուրջների նկարագրություններ և լուսանկարներ Bridgemeister.com կայքում 
* Կախովի կամուրջների մասին Structurae.de կայքում 

Կատեգորիա:Կախովի կամուրջներ
Կատեգորիա:Թոփ ցանկեր
Սիմուրգ

**Սիմուրգ** (պարսկերեն՝ سیمرغ sɪmorγ), պարսկական և իսլամական ավանդույթում գերբնական թռչուն, որը հաճախ համեմատվում է փյունիկի հետ։

Համաձայն պարսկական առասպելների, Սիմուրգը բնակվում է Գիտելիքների ծառի վրա, որի ճյուղերին աճում են աշխարհի բոլոր սերմերը։ Երբ Սիմուրգը թռչում է ծառից, նրա առաջացրած տատանումները ցրում են այդ սերմերն աշխարհով մեկ՝ արժեքավոր բույսեր և բարեկեցություն բերելով մարդկությանը։ Ավելի ուշ Սիմուրգը բուն է դնում պարսկական սուրբ Ալբուրզ լեռան վրա, որն անհասանելի է ցանկացած մագլցողի համար։

Համաձայն լեգենդների, Սիմուրգն այնքան հին էակ է, որ հասցրել է աշխարհի վերջը վերապրել երեք անգամ։ Այդ ժամանակի ընթացքում, Սիմուրգը կարողացել է այնքան բան սովորել, որ տիրապետում է բոլոր տեսակի և բոլոր ժամանակների գիտելիքներին։

## Արտաքին տեսքը
Սիմուրգը պատկերվում էր սիրամարգի պոչով, շան գլխով, ու ձկան թեփուկներով պատված թռչնի տեսքով, որոնք խորհրդանշում էին նրա կապը բնության երեք էլեմենտների ՝ ջրի, օդի և հողի հետ։

## Ծանոթագրություններ

Կատեգորիա:Դիցաբանական թռչուններ
Վալբերգ (Նուռլան)

**Վալբերգ** (նախկինում *Վալդբերգ*) նախկին համայնք Վեստվագոյա կղզու վրա, Նորվեգիայի Նուռլան ֆյուլքեում։ Այն կազմված է եղել ներկայիս Վեստվագոյ համայնքի արևելյան մասից։ Համայնքի գլխավոր եկեղեցին Վալբերգի եկեղեցին է։

## Պատմություն
Վալդբերգ համայնքը ստեղծվել է 1927թ․ Բորգե համայնքի բաժանման միջոցով։ Նոր համայնքն ի սկզբանե ունեցել է 625 բնակիչ։ 1963թ․ հունվարի 1-ին Վալբերգը միավորվել է Բորգե, Բուքսնես և Հոլ համայնքների հետ՝ ստեղծելով Վեստվագոյ նոր համայնքը։ Մինչև միավորումը Վալբերգի բնակչությունը կազմել է 662 մարդ։

## Անվանումը
Համայնքը (ի սկզբանե ծխական համայնքը) անվանվել է Վալբերգ հին ագարակի անունով, քանի որ այնտեղ կառուցվել էր Վալբերգի եկեղեցին։ Ագարակը կոչվել է մոտակ լեռան անունով։ Անվան առաջին՝ *վալր* տարրը նշանակում է "բազե", իսկ վերջին՝ *բերգ* տարրը՝ "լեռ"։

## Ծանոթագրություններ

Կատեգորիա:1927 թվականին հիմնադրված բնակավայրեր
Նորվեգիայի ճարտարապետների միություն

**Նորվեգիայի ճարտարապետների միություն** (, նաև **NAL**), ճարտարապետություն մասնագիտությամբ շրջանավարտների նորվեգական կազմակերպություն։ Հիմնադրվել է 1911 թվականին։ 2015 թվականին կազմակերպությունն ունեցել է 4100 անդամներ։ Գլխավոր գրասենյակը գտնվում է Օսլոյում։ Ունի նաև շրջանային 14 մասնաճյուղեր։ 2012 թվականից միության նախագահն է Կիմ Սկորան։ Նորվեգիայի ճարտարապետների միությունն աշխատում է բարելավելու ճարտարապետություն մասնագիտության համար անհրաժեշտ պայմանները։ Միությունը հրատարակում է երկու պարբերական՝ «Arkitektur N» և «Arkitektnytt»:

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Միություններ
Կատեգորիա:Նորվեգիայի ճարտարապետություն
Վելֆյորդ

**Վելֆյորդ**` նախկին համայնք Նորվեգիայի Նուրլան ֆյուլքեում։ Վելֆյորդը գտնվում է ներկայիս Բրոննոյ համայնքի տարածքում։ Վարչական կենտրոնը Հոմմելստյո գյուղն է։ Համայնքը շրջապատված է Վելֆյորդեն մեծ ֆյորդով, որի անունով անվանված է համայնքը։ Տեղական Վելֆյորդի եկեղեցին գտնվում է Հոմմելստյոյից անմիջապես արևմուտք։

## Պատմություն
Վելֆյորդ համայնքը ստեղծվել է 1875 թ․ հոկտեմբերի 1-ին, երբ այն առանձնացվել է ավելի մեծ՝ Բրոննոյ համայնքից։ Ի սկզբանե Վելֆյորդն ունեցել է 1,162 բնակիչ։ 1964 թ․ հունվարի 1-ին Վելֆյորդ համայնքը միացել է Բրոննոյսունդ, Սոմնա, Բրոննոյ համայնքներին և Բինդալի Լանդե տարածքին՝ ստեղծելով նոր, ընդլայնված Բրոննոյ համայնքը։ Միաձուլումից առաջ Վելֆյորդն ունեցել է 1,380 բնակիչ։

## Ծանոթագրություններ

## Արտաքին հղումներ
* Վելֆյորդի կայքը
* Լուսանկարներ Վելֆյորդից  (գերմաներեն) 
* Nævernes Gaard 

Կատեգորիա:1875 թվականին հիմնադրված բնակավայրեր
Category:Articles with German-language external links
Էրիկ Ալֆսեն

**Էրիկ Ալֆսեն** (, ), նորվեգացի մաթեմատիկոս։ 1971 թվականին հրատարակված «Compact Convex Sets and Boundary Integrals» գրքի հեղինակ։ Շուրջ երկու տարի եղել է Նորվեգիայի գիտության հետազոտական խորհրդի (NAVF)  անդամ, ինչպես նաև ներգրավված է Nei til Atomvåpen և Գիտնականների Պագուշովյան շարժման մեջ։ Հանդիսանում է Նորվեգիայի գիտությունների ակադեմիայի անդամ, Նորվեգիայի գիտությունների թագավորական ակադեմիայի և Դանիայի գիտությունների թագավորական ակադեմիայի անդամ։

## Կենսագրություն
Էրիկ Ալֆսենը ծնվել է Օսլոյում, դպրոցի տնօրեն Կնուտ Ալֆսենի  (1897–1978) և Հարիթ Հելանդեր Նիլսենի (1901–1991) ընտանիքում։ Մագնուս Ալֆսենի թոռն է, նորվեգացի ակադեմիկոս Լարս Վալոյի զարմիկը։ Հայրը և պապը եղել են մաթեմատիկայի դասագրքերի հեղինակներ։ 1955 թվականին ամուսնացել է քաղաքացիական ծառայող և քաղաքական գործիչ Կարլ Պլատոյի դստեր Էլեն Պլատոյի հետ։

1949 թվականին Էրիկը ընդունվել է Օսլոյի համալսարան, 1954-1955 թվականներին սովորել է Անրի Պուանկարեի անվան ինստիտուտում, 1955 թվականին վերադարձել և գիտությունների թեկնածուի կոչում է ստացել Օսլոյի համալսարանից։ Շուրջ երկու տարի եղել է Նորվեգիայի գիտության հետազոտական խորհրդի գիտաշխատող, այնուհետև նշանակվել է Օսլոյի համալսարանի դասախոս։ 1961-1962 թվականներին Սիեթլում եղել է այցելու դոցենտ, 1963 թվականից՝ Օսլոյի համալսարանի դոցենտ, 1975-2000 թվականներին՝ պրոֆեսոր։

## Ծանոթագրություններ

Կատեգորիա:Նորվեգացի մաթեմատիկոսներ
Կատեգորիա:Օսլոյի համալսարանի շրջանավարտներ
Կատեգորիա:Նորվեգացի ճարտարապետներ
Հյոքա

250px|մինի|ձախից|Հյոքայի հին ֆերման, որ ներկայումս հյուրանոց է
**Հյոքա** (), կղզի, ավան և նախկին կոմունա Նորվեգիայի Նուրլան կոմսությունում։ Ներկայումս Ալստահյոուգ կոմունայի մաս է կազմում։ Մակերեսը 11.3 կմ² է։

Հյոքա ավանը գտնվում է կղզու հարավային վերջավորության վրա։ Հյոքա կղզին գտնվում է Ալստա կղզուց հարավ։ Այն բազմիցս հիշատակվել է սկանդինավյան «Երկրի շրջագիծ» սագայում։ Այստեղ է գտնվել հայտնի վիկինգ Հորեկի տունը։ Նա գեղջկական զորքի առաջնորդներից էր, ում կողմից սպանվել է Նորվեգիայի արքա Օլաֆ II Սուրբը Ստիկլաստադիրի ճակատամարտում։ Կղզում հայտնաբերվել են երկաթի դարի հնագիտական հուշարձաններ։ Հյուսիսային Նորվեգիայի ամենախոշոր ֆերման գտնվում է Հյոքայում։ Հյոքա կոմունան ձևավորվել է 1862 թվականին՝ Ալստահյոուգայից անջատվելով։ Այդ ժամանակ Հյոքայի բնակչությունը կազմում էր 2781 մարդ։ Ստանալով կոմունայի կարգավիճակ` 1917 թվականի հուլիսի 1-ին Վեվելստադ կոմունան առանձնացվել է Հյոքայից։ Հյոքայում մնացել է ընդամենը 2287 բնակիչ։ 1920 թվականի հուլիսի 1-ին Գիսկոեն ֆերման, որում ապրում էր 10 մարդ, անցնում է Վեվելստադ կոմունային։

1964 թվականի հունվարի 1-ին Ալստա կղզու մի մասը` 180 բնակչով, ներառվում է Լերֆյորդ կոմունայի կազմում։ 1965 թվականի հունվարի 1-ին Սկոգսհոլմենը (196 բնակիչ) միանում է Վեգա կոմունային, իսկ Հյոքայի մնացած մասը 1477 բնակչով միանում է Ալստահյոուգ կոմունային։

Հյուսիսային Նորվեգիայի կլիմայի համեմատությամբ կղզու կլիման մեղմ է, ամառը երկար է, ինչը բարենպաստ պայման է ստեղծում գյուղատնտեսության զարգացման համար։ Ամսական միջին ջերմաստիճանը -1.8 °С է ցուրտ ամիսներին և +13 °С հուլիս-օգոստոսին։ Տարեկան տեղումների միջին քանակը 1020 մմ է։

## Ռազմական գերեզմանոց
Հյոքայում գտնվում է ռազմական գերեզմանոց, որ մնացել է Երկրորդ համաշխարհային պատերազմի տարիներից։ Տարածքում հաշվվում է մոտ 7.500 գերեզման, հիմնականում ռուսների։ Այստեղ հուշակոթող կա` նվիրված «Ռիգել» նավին, որը խորտակվել է 1944 թվականի նոյեմբերի 27-ին բրիտանական օդուժի կողմից։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Կղզիներ այբբենական կարգով
Կատեգորիա:Նորվեգիայի բնակավայրեր
Վիկինգների նավերի թանգարան

**Վիկինգների նավերի թանգարան** (), կառույց Նորվեգիայի մայրաքաղաք Օսլոյի Բյուգդե թերակղզում։ Համարվում է Օսլոյի համալսարանի մշակութային պատմության թանգարանի մի մասը։ Այստեղ ներկայացված են հնագիտական գտածոներ Թյունից, Գոկստադից (Սանեֆյորդ), Օսեբերգից (Տյոնսբերգ) և Բորե բլուր-գերեզմանոցից։

Թանգարանի տեսարժան նմուշներից են Օսեբերգյան, Գոկստադյան և Թյունյան նավերը։ Վիկինգյան դարաշրջանի ցուցադրությունը ներառում է սահնակներ, մահճակալներ, մեկ ձիակառք, փայտե քանդակներ, վրանային բաղադրիչներ, զամբյուղներ, թաղման ծիսակարգի պարագաներ։ Թանգարանի ամենահայտնի նմուշն ամբողջական Օսեբերգյան նավն է, որը պեղված թաղման արարողակարգի ամենամեծ նավն է աշխարհում։

## Պատմություն
1913 թվականին շվեդ պրոֆեսոր Գաբրիել Գուստաֆսոնն առաջարկել է 19-րդ դարի վերջում և 20-րդ դարի սկզբում հայտնաբերված Վիկինգյան դարաշրջանի գտածոները տեղավորել հատուկ շենքում։ Գոկստադից և Օսեբերգից հայտնաբերված նավերը տեղավորեցին Օսլոյի համալսարանի ժամանակավոր կացարաններում։ Շենքի կառուցման ճարտարապետական մրցույթում հաղթել է Արնսթեյն Արնեբերգը։

Օսեբերգյան նավի համար նախատեսված սրահը կառուցվել է Նորվեգիայի խորհրդարանի ֆինանսավորմամբ:Նավը համալսարանի կացարաններից տեղափոխվել է 1926 թվականին։ Գոկստադյան և Թյունյան նավերի համար նախատեսված սրահների կառուցումն ավարտվել է 1932 թվականին։ Վերջին սրահի կառուցման աշխատանքները հապաղել են՝ պայմանավորված Երկրորդ համաշխարհային պատերազմով։ Այս սրահի կառուցումն ավարտվել է 1957 թվականին։ Այստեղ տեղակայված են Օսեբերգից հայտնաբերված գտածոները։

## Նավերի տեղափոխում
2000 թվականի դեկտեմբերի 20-ին Օսլոյի համալսարանն աջակցել է Պատմական թանգարանի՝ նավերը և թաղման ծիսակարգի գտածոները Բյորվիկայում գտնվող նոր թանգարան տեղափոխելու առաջարկին։ Առաջարկը եղել է թանգարանի, հնագետների միության և լրատվամիջոցների քննարկման կիզակետում։ Ընդդիմախոսները մտահոգված էին, որ նավերը չափազանց փխրուն են և տեղափոխման ընթացքում կվնասվեն, կողմնակիցները պնդում էին, որ շատ ավելի ռիսկային է նավերը թողնել իրենց գտնվելու վայրում առկա վտանգների ներքո։ Կատարվեց ռիսկային գնահատում Օսենբերգյան նավի մեկ կողմում և ենթադրվեց, որ գտածոները կարելի է տեղափոխել առանց լուրջ վնաս հասցնելու։

## Ծանոթագրություններ

## Աղբյուրներ
* Brøgger, A. W. and Schetelig, H. *Osebergfundet* (Oslo. 1917)
* Brøgger A.W. and Shetelig, H. *Vikingskipene deres forgjenger og etterfølgere* (Oslo. 1950)
* Christensen, Arne Emil *Kongsgårdens håndtverkere, Osebergdronningens grav, vår arkeologiske nasjonalskatt i nytt lys* (Oslo. 1992)
* Ingstad, Anne Stine *Hva har tekstilene vært brukt til? Osebergdronningens grav* (Oslo. 1992)

## Արտաքին հղումներ
* Թանգարանի կայք

Կատեգորիա:1926 հիմնադրումներ Նորվեգիայում
Կատեգորիա:1926 հիմնադրված թանգարաններ
Կատեգորիա:Ծովային թանգարաններ
Կատեգորիա:Հնագիտական թանգարաններ
Կատեգորիա:Վիկինգներ
Կատեգորիա:Օսլոյի թանգարաններ
Ադերլան Սանտոս

**Ադեռլան Լեանդրո դե Ժեսուս Սանտոս** (պորտուգալերեն՝ **Aderlan Leandro de Jesus Santos**, ), բրազիլացի ֆուտբոլիստ, կենտրոնական պաշտպան։ Հանդես է գալիս իսպանական «Վալենսիա»-ի կազմում։

## Ակումբային կարիերա
### «Բրագա»
2012 թվականի հուլիսի 11-ին Ադեռլանը պայմանագիր է կնքել պորտուգալական «Բրագայի» հետ։ Թիմի կազմում իր նորամուտը Սանտոսը նշել է «*Մարիտիմո*» ֆուտբալային ակումբի դեմ խաղում։

Թիմի կազմում իր առաջին գոլը Սանտոսը խփել է 2013 մայիսի 3-ին՝ «*Մորեիրենսե*»-ի դեմ խաղում։

### «Վալենսիա»
2015 թվականի օգոստոսի 27-ին Ադերլան Սանտոսը տեղափոխվել է «Վալենսիա»։ Տրանսֆերն արժեցել է 9.5 միլիոն եվրո։ Թիմի ակզմում իր դեբյուտը Ադերլանը նշել է սեպտեմբերի 22-ին՝ «Էսպանյոլի» դեմ խաղում։

## Ծանոթագրություններ

## Արտաքին հղումներ
* 

Կատեգորիա:Բրագայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռիու Ավիի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Վիտորիա Սալվադորի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
PENTAGON (խումբ)

**PENTAGON** (Փենթագոն, ), հարավկորեական երաժշտական խումբ (բոյ բենդ), որին հովանավորում է *Cube Entertainment*-ը։ Խումբը կազմված է 10 մասնակիցներից՝ Ջինհո, Հուի, Ինդոուն, Հոնսոկ, Շինուոն, Յոուան, Են Ան (Յան Ան), Յութո, Քինո , Ուսոկ։ Նրանք ներկայացվել են *Mnet*  հեռուստաընկերության կենդանի *Pentagon Maker*  շոուի ժամանակ։ Փենտագոնի դեբյուտը կայացել է 2016 թվականի հոկտեմբերի 10-ին։ Միևնույն ժամանակ թողարկվել է Փենտագոնի առաջին մինի ալբոմը և ցուցադրության հանվել այն։

## Պատմություն
### Դեբյուտից առաջ. ''Pentagon Maker''
2015 թվականի դեկտեմբերին *Cube Entertainment*-ը հայտարարեց տղաների նոր խմբի մասին, որոնց դեբյուտը պիտի կայանար 2016 թվականի երկրորդ կեսին։

2016 թվականի ապրիլի 26-ին *Cube*-ը նեկայացրեց “Come Into The World” հանելուկային անոնսը, որը պարզվեց *Pentagon Maker*-ի շոուի անոնսն էր։ Շոուի մասնակիցները ներկայացվել են 2016 թվականի մայիսի 2-ին *[[YouTube]]*-ի *Mnet* ալիքի ներկայացնող հոլովակի միջոցով։

Խմբի վերջնական կազմը պետք է կազմվեր *Mnet*  ալիքի ռեալիթի *Pentagon Maker* շոուից հետո։ Շոուն եթեր է դուրս եկել մայիսի 2-ին *Mnet M2* և *Naver TV Cast* ալիքների միջոցով 12 շաբաթվա ընթացքում։ Այնտեղ մասնակիցները ցույց տվեցին իրենց հմտությունները և 5 տիպի կարողություններ ցուցադրեցին՝ կատարողական, պար, խմբային համատեղ աշխատանք, տաղանդ և մտածողություն։ Շոուի վերջում Հուին, Յոուանը, Հոնսոկը, Քինոն, Ուսոկը, Ջինհոն և Յութոն դարձան խմբի հաստատուն մասնակիցները։

Հուլիսի 9-ին նախագծի շրջաններում Փենտագոնը թողարկեց “Young” սինգլը, որում ընդգրկվեցին “Young” (պրոդ. *Dok2*) և “Find Me” (պրոդ. *Tiger JK*) երգերը։ Նաև թողարկվեց “Young” երգի տեսահոլովակը։

Խմբի դեբյուտային համերգն ի սկզբանե պետք է ունենար 2016 թվականի հուլիսի 23-ին Ջամսիլ թաղամասի փակ դահլիճում (*Jamsil Indoor Stadium*), բայց ներքին խնդիրների պատճառով *Cube*-ը հետաձգվեց համերգի և դեբյուտի օրը։

### 2016 թվականից առ այսօր. դեբյուտը «Pentagon» մինի ալբոմով
2016 թվականի սեպտեմբերի 30-ին *Cube Entertainment*-ը հաստատեց, որ 2016 թվականի հոկտեմբերի 10-ին տեղի կունենա խմբի դեբյուտը։ Նաև հաստատվեց, որ խումբը կկազմվի 10 մարդկանցով, այդ թվում նաև այն մասնակիցները, որոնք հեռացվել են *Pentagon Maker* շոուից՝ Շինուոնը, Են Անը (Յանան) և Իդոունը։

Փենտագոնը թողարկեց իր առաջին՝ «Pentagon» մինի ալբոմը հոկտեմբերի 10-ին։ Ալբոմը կազմված է 7 երգից, որի գլխավոր երգը “Gorilla”-ն է, նույն ժամանակում նաև թողարկվեց տեսահոլովակը։ Հոկտեմբերի 10-ին խումբն անցկացրեց իր առաջին ցուցադրությունը։

## Կազմ

## Սկավառակագրություն
### Մինի ալբոմներ

### Սինգլներ

## Հոլովակներ
### Տեսահոլովակներ

### Մասնակցություն այլ կատարողների տեսահոլովակներում

## Ֆիլմագրություն
### Ռեալիթի շոու

### Դրամաներ

## Ծանոթագրություններ

Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Ալֆհեյմ մարզադաշտ

**«Ալֆհեյմ»** (), ֆուտբոլային մարզադաշտ Նորվեգիայի Թրոմս կոմսության Թրոմսյո քաղաքում:Բացվել է1987 թվականին և ունի 6859 տարողունակություն։ Հանդիսանում է «Թրոմսյո» ֆուտբոլային ալումբի մարզադաշտը։

## Նկարագրություն
Մարզադաշտի պաշտոնական բացումը տեղի ունեցավ 1987 թվականի հուլիսի 18-ին։ Կառույցի տարածքում տեղակայված են բազմաթիվ գրասենյակներ, ռեստորաններ, խանութներ և մամուլի կենտրոններ, ինչպես նաև մարզադաշտի տարածքում կան նաև 26 առանձին ՎԻՊ-սրահներ։ Խաղային դաշտը ունի 105×68 մետր մակերես, որը պատված է արհեստական խոտով։ Լուսավորությունը 1400 լյուքս է։ Մարզադաշտի այցելությունների ռեկորդը գրանցվել է 1990 թվականին տեղի ունեցած «Թրոմսյո» - «Ռուսենբորգ» հանդիպմանը։ Այդ օրը մարզադաշտում ֆուտբոլային խաղին հետևում էին շուրջ 10225 հանդիսական։

Մարզադաշտում բազմիցս կազմակերպվել է Նորվեգիայի ֆուտբոլի հավաքականի տնային հանդիպումները, ինչպես նաև եվրոպական բազմաթիվ հանդիպումներ։

## Պատկերասրահ

Պատկեր:Alfheim Stadion east stand.JPG|The East Stand|
Պատկեր:South Stand.JPG|The South Stand|
Պատկեր:West Stand.JPG|The West Stand|
Պատկեր:Alfheim Stadion west stand.jpg|The West Stand on match day|


## Ծանոթագրություններ

## Աղբյուրներ
* Tjelmeland, Halvard (1996). Tromsø gjennom 10000 år: Fra byfolk og bona til tromsøværing 1945–1996 (in Norwegian). 4. Tromsø: Tromsø Municipality. ISBN 82-993206-5-8.
* Ytreberg, N. A. (1971). Tromsø bys historie (in Norwegian). 3. Tromsø: Reidar Hov.
* "En halv million til Tromsø IL" (in Norwegian). Norwegian News Agency. 31 October 1986

Կատեգորիա:Նորվեգիայի մարզադաշտեր
Կատեգորիա:Թրոմսյոյի շենքեր և կառույցներ
Աքեր մարզադաշտ

**«Աքեր»** (), ֆուտբոլային մարզադաշտ Նորվեգիայի Մյորե օգ Ռոմսդալ ֆյուլքեի Մոլդե քաղաքում։ Բացումը տեղի է ունեցել 1998 թվականի ապրիլի 18-ին։ Ունի 11800 հանդիսականի տարողունակություն։ Խաղադաշտի չափերը համապատասխանում են ֆուտբոլի եվրոպական չափանիշներին և կազմում է 105×68 մետր։ Հանդիսանում է Մոլդեֆուտբոլային ակումբի մարզադաշտը։

1998 թվականին տեղի ունեցած Նորվեգիայի ֆուտբոլի առաջնության «Մոլդե» - «Ռուսենբորգ» հանդիպումը մարզադաշտում դիտում էին շուրջ 13308 հանդիսական, ինչը համարվում է Աքերի համար ռեկորդ։

## Պատկերասրահ

Պատկեր:Aker Stadion IMG 1424.jpg


## Ծանոթագրություններ

## Արտաքին հղումներ
* Մարզադաշտի էջը «Մոլդե» ՖԱ-ի կայքում:  
* Մարզադաշտի էջը stadiumdb.com կայքում: 

Կատեգորիա:Նորվեգիայի մարզադաշտեր
Կատեգորիա:Մոլդեի շենքեր և կառույցներ
Մարկիզուհին (ֆիլմ)

**«Մարկիզուհին»** (), ֆրանսիական գեղարվեստական ֆիլմ, ռեժիսոր՝ Վերա Բելմոն։

## Սյուժե
Ֆիլմը պատմում է «մարկիզուհի» Դյուպարկի կյանքի բուռն պատմությունը, մի տիկնոջ, ով Լյուդովիկոս XIV արքայի կառավարման օրոք վատ համբավ է ունեցել։ Աղքատության մեջ մեծացած գեղեցկուհին և կուրտիզանուհին կարողացել է հրապուրել մեծ քանակությամբ նշանավոր տղամարդկանց՝ հասարակության մեջ հասնելով բարձրագույն դիրքի։ Նույնիսկ Մոլիերը և Ռասինը, ինչպես նաև հենց ինքը՝ «արև-արքա» Լյուդովիկոս XIV-ը չեն կարողացել կանգ առնել նրա հմայքի առջև։

## Դերեում
* Սոֆի Մարսո` Մարկիզուհի Դյուպարկ
* Բերնար Ժիրոդո` Մոլիեր
* Լամբեր Վիլսոն` Ռասին
* Պատրիկ Թեմսեթ` Գրո-Ռենե
* Տիրի Լերմիթ` Լյուդովիկոս XIV
* Անեմոն` Լա Վուազեն

## Ծանոթագրություններ

## Արտաքին հղումներ
* 
* 
* 

Կատեգորիա:1997 ֆիլմեր
Կատեգորիա:Իտալական ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Կատեգորիա:1990-ականների ֆրանսիական ֆիլմեր
Կատեգորիա:Ֆրանսիական պատմական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1600-ականներին
Կատեգորիա:1990-ականների ֆրանսերեն ֆիլմեր
Մոլդե ՖԱ

**«Մոլդե»** (), նորվեգական ֆուտբոլային ակումբ, որը տեղակայված է համանուն քաղաքում։ Հանդես է գալիս Նորվեգիայի ֆուտբոլի առաջնությունում (Թիփելիգա):Կազմավորվել է 1911 թվականի հունիսի 3-ին։ Սեփական հարկի տակ անցկացվող հանդիպումները անցկացնում է 11800 հանդիսականի տարողունակությամբ «Աքեր» մարզադաշտում։

Ակումբը հանդիսանում է Թիփելիգայի գործող չեմպիոն, որին առաջին անգամ տիրել է 2011 թվականին։ Բացի այդ «Մոլդե» ակումբը հանդիսանում է Թիփելիգայի յոթակի արծաթե մեդալակիր, Նորվեգիայի գավաթի առաջնության քառակի գավաթակիր և եռակի հավակնորդ։

«Մոլդեի» գլխավոր մարզիչը Օլե Գուննար Սուլշերն է, ով այդ պաշտոնին է նշանակվել 2011 թվականի հունվարի 1-ին և ակումբում մարզչական գործունեության առաջին տարում գրավել Նորվեգիայի չեմպիոնի կոչումը։ Ակումբի ավագն է Դանիել Բերգ Հեսթադը, ով հանդիսանում է ակումբի կազմում անցկացրած խաղերի ռեկորդակիր։

## Ձեռքբերումներ
* **[[Նորվեգիայի ֆուտբոլի առաջնություն|Նորվեգիայի առաջնություն]]:**
** **Հաղթող (5):** 2011, 2012, 2014, 2019, 2022 .
** **Արծաթե մեդալակիր (10):** 1974, 1987, 1995, 1998, 1999, 2002, 2009, 2017, 2018, 2020.
** **Բրոնզե մեդալակիր (3)**։ 1977, 1988, 1990.
* **[[Նորվեգիայի ֆուտբոլի գավաթի առաջնություն|Նորվեգիայի գավաթ]]:**
** **Գավաթակիր (4):** 1994, 2005, 2013, 2014.
** **Գավաթի հավակնորդ (3):** 1982, 1989, 2009.

## Հանդիպումների վիճակագրություն

## Հայտնի խաղացողներ
*  Էսփեն Բուգե Փեթերսոն
*  Օլե Գուննար Սուլշեր

## Ծանոթագրություններ

## Արտաքին հղումներ
* Պաշտոնական կայք: 
* «Մոլդեի» հոլիվուդյան պատմությունը: 

Կատեգորիա:1911 հիմնադրված ֆուտբոլային ակումբներ
Կատեգորիա:Մոլդե ֆուտբոլային ակումբ
Կատեգորիա:Նորվեգիայի ֆուտբոլի ակումբներ
Էսփեն Բուգե Փեթերսոն

**Էսփեն Բուգե Փեթերսոն** , ), նորվեգացի  ֆուտբոլիստ, դարպասապահ «Սթրյոմսգոդսեթ» ֆուտբոլային ակումբում  և Նորվեգիայի ֆուտբոլի ազգային հավաքականում։

## Կարիերա

### Նախնական կարիերա
Բուգե Փեթերսոնը սկսել է իր կարիերան տեղական ֆուտբոլային ակումբներում՝ «Թյոնսբերգ» և «Էիք-Թյոնսբերգ»։ Էիք-Թյոնսբերգում խաղացել է մինչև 2002 թվականը, որից հետո տեղափոխվել է «Սանեֆյորդ»։ 9 մրցաշրջանի ընթացքում ակումբի կազմում խաղացել է 250 հնարավորից 240 խաղ։

### «Մոլդե» ՖԱ
2010 թվականի հուլիսի 31-ին հայտարարվեց, որ Բուգեն տեղափոխվել է «Մոլդե»՝ կնքելով 3,5 տարվա պայմանագիր։ Մոլդեի կազմում անցկացրած իր երկու մրցաշրջանում Բուգեն հաղթեց Նորվեգիայի ֆուտբոլի առաջնություն, երբ ակումբը գլխավոր մարզիչ նշանակվեց «Մանչեսթեր Յունայթեդում» իր կարիերան ավարտած Օլե Գուննար Սուլշերը։ Չեմպիոնական մրցաշրջանում նա արժանացավ «Առաջնության լավագույն դարպասապահ» կոչումին։

### Նորվեգիայի հավաքական
2010 թվականի մայիսի 10-ին Բուգեն մասնակցեց Նորվեգիայի ֆուտբոլի ազգային հավաքականի կազմում ընդդեմ Չեռնոգորիայի ֆուտբոլի ազգային հավաքականի խաղին՝ փոխարինելով Ռունե Յրսթեինին խաղի 89-րդ րոպեին։

## Անձնական կյանք
Ամուսնացած է, ունի 2 երեխա։

## Ծանոթագրություններ

## Արտաքին հղումներ
* 

Կատեգորիա:Տղամարդկանց ֆուտբոլի դարպասապահներ
Կատեգորիա:Նորվեգացի ֆուտբոլիստներ
Կատեգորիա:Մոլդե ֆուտբոլային ակումբ
Կատեգորիա:Նորվեգիայի հավաքականի ֆուտբոլիստներ
Բերում (ֆուտբոլային ակումբ)

**«Բերում»** (), նորվեգական ֆուտբոլային ակումբ, որը տեղակայված է Օսլոյի մոտ գտնվող Սանվիկա քաղաքում։ Ներկայումս ակումբը հանդես է գալիս Նորվեգիայի ֆուտբոլի առաջին դիվիզիոնում, որը մրցակցային աստիճանակարգով Նորվեգիայի երկրորդ ֆուտբոլային մրցաշարն է։

Ֆուտբոլային ակումբը հիմնադրվել է 1910 թվականի մարտի 26-ին։ Սկզբնական շրջանում այն կոչվում էր *Գրանե ՖԱ* (), բայց շուտով փոխեց անվանումը *Գրանե ՍԿ*-ի (), քանի որ ակումբի կազմում ընդգրկվեցին նաև այլ սպորտային խմբեր։ 1946 թվականին *Սանդվիկա ԱԻԼ* () ակումբի հետ ձուլվելուց հետո սկսեց կոչվել *ԻԼ Մոդե* ():Ներկայիս անվանումը ակումբը ստացել է 1969 թվականին։

«Բերում» ֆուտբոլային ակումբը իր տնային խաղերը անցկացնում է Սանվիկա քաղաքում գտնվող Սանվիկա մարզադաշտում, որի տարողունակությունը շուրջ 1500 հանդիսական է։ 30 տարի ակումբը ընդունում էր հյուրերին Բերումի Նեդերուդ մարզադաշտում։

## Աղբյուրներ
* Aalbu skal kommentere for MAX.

## Արտաքին հղումներ
* Ակումբի պաշտոնական կայքը:

Կատեգորիա:Նորվեգիայի ֆուտբոլի ակումբներ
Ջեյ Գուլդ

**Ջեյսոն (Ջեյ) Գուլդ** (, ), ամերիկացի ֆինանսիստ։

## Կենսագրություն
### Վաղ տարիներ

Ջեյսոն Գուլդը ծնվել է անգլո-շոտլանդական ծագում ունեցող ֆերմերի ընտանիքում, մանկուց տառապել է թոքախտով։ Անգիր անելու նկատմամբ ունեցած ատելության պատճառով լքել է դպրոցը, սակայն մանկուց հռետորական արվեստին է տիրապետել և ունեցել գրական ունակություններ, մասնավորապես, դեռևս դեռահաս տարիքում գրել է իր հայրենի շրջան Դելավերի մասին պատմություն։ Գոյություն ունի չապացուցված պատմություն, որ իր իրական ազգանունը Գոլդ (Gold) է, իսկ Ջեյ Գուլդ ազգանունը փոխել է երիտասարդ տարիքում, որպեսզի այն չթվա հրեական։

Թողնելով դպրոցը՝ Գուլդն աշխատել է հողաչափող, և կարողացել է 5000 դոլար ստանալ իր կողմից կազմած քարտեզների և պատմական գրառումների վաճառքի շնորհիվ։ Այդ գումարով 1856 թվականին նա և իր գործընկեր ոմն Փրաթը բացեցին չափազանց շահավետ կաշվի արտադրություն։ Գուլդը խաբեց Փրաթին՝ կազմակերպության շահերը իրենը դարձնել և ստեղծելով սեփական բանկը երբ Փրաթը հայտնաբերեց խաբեությունը, նախընտրեց խաղաղ համաձայությունը և դուրս եկավ կազմակերպւթյունից՝ ստանալով դրամական փոխհատուցում՝ առաջնային ներդրման չափից երկու անգամ ավելի քիչ։ Երբ Գուլդը դարձավ 20 տարեկան, նա դուրս եկավ նյույորքյան ապրանքների շուկա և օգտագործելով նոր գրոծընկերների գումարները՝ գործնականում գնեց կաշվի ողջ շուկան։ 1857 թվականին նրա ունեցվածքը հասում էր միլիոնի, սակայն նույն թվականին բորսայում անհանգստությունը վերացրեց իր ողջ ունեցվածքը. Գուլդի գործընկեր Չարլզ Լյուիպը ինքնասպան եղավ (ժամանակակից կենսագիրները վիճարկում են Գուլդի մեղքը նրա մահվան համար՝ կարծելով, որ այդ ամենի պատճառը Լյուիպի հոգեբանական խանգարումն էր)։

## Ծանոթագրություններ

## Գրականություն
* Чарльз Р. Гейсст. История Уолл-Стрит., М., Квартет-Пресс (библиотека Атон), М., 2001 ISBN 5-901822-01-3, c.69-11

Կատեգորիա:Ամերիկացի բիզնեսմեններ
Կատեգորիա:Տուբերկուլոզից մահացածներ
Կատեգորիա:Ամերիկացի ֆինանսիստներ
Կատեգորիա:Ամերիկացի ձեռնարկատերեր
Կատեգորիա:Ամերիկացի գործարարներ
Պաթոլոգիկ սուտ

[մինի|Հայտնի ստախոս [Բարոն Մյունհաուզենի ճանապարհորդությունը դեպի լուսին|բարոն Մյունխհաուզենը]]
**Պաթոլոգիկ սուտ** ( «ցավ, ախտ, տառապանք» և  «խոսք, ելույթ» բառերից), սուտ ինֆորմացիա հաղորդելու, ֆանտաստիկ պատմություններ ստեղծելու պաթոլոգիկ հակում։ Սովորաբար առաջանում է, երբ անհատը ցանկանում է ուշադրություն սևեռել իր անձի վրա, այլ կերպ ասած, ցանկանում է ցույց տալ սեփական անձի կարևորությունը։ Պաթոլոգիկ ստախոսները կարող են գիտակցել, որ ստում են, և կարող են հավատալ այն ամենին, ինչն ասում են իբրև ճշմարտություն։ Պաթոլոգիկ ստախոսներ կարող են լինել ցանկացած տարիքային խմբի ինչպես տղամարդիկ, այնպես էլ կանայք։

Բժշկական գրականությունում անձի այս տեղակը առաջին անգամ նկարագրվել է 100 տարի առաջ։ Պաթոլոգիկ ստախոսությունը երբեմն բացատրվում է ֆրանսիացի հոգեբույժ Էռնեստ Դյուպրեի ստեղծած «միֆամոլություն» տերմինով։ Որոշ հոգեբաններ գտնում են, որ պաթոլոգիկ ստախոսները սովորական ստախոսներից տարբերվում են նրանով, որ վստահ են իրենց խոսքի ճշմարտացիության մեջ, և դրանով հանդերձ մտնում են դերի մեջ։ Շատերը, սակայն, ոչ ամբողջովին են համաձայն այդ մենկաբանության հետ, բայց համակարծիք են այն բանում, որ պաթոլոգիկ ստախոսությունը հոգեբանական վիճակ է։ Չնայած *«պաթոլոգիկ ստախոս»* տերմինը չի օգտագործվում կլինիկական ախտորոշման մեջ, այնուամենայնիվ հոգեբույժների մեծամասնությունը կարծում են, որ անձի այս տեսակը համարվում է հոգեկան հիվանդության կամ ցածր ինքնագնահատականի արդյունք։

2005 թվականին գտնվել է առաջին ապացույցը այն բանի, որ պաթոլոգիկ ստախոսի ուղեղը տարբերվում է ստելու հանդեպ հակում չունեցող մարդու ուղեղից։ Լոս Անջելեսում Հյուսիսայն Կալիֆորնիայի Համալսարանի հետազոտողները Գրականության, Արվեստների և Գիտության Քոլեջի ներկայացուցիչների՝ Յելինգ Յանգի և Էդրիան Ռեյնի գլխավորությամբ, կատարել են հետազոտություններ 21-ից 45 տարիքային խմբի կամավորների շարքում, որը կազմված էր.

* 12 պաթոլոգիկ ստախոսներից (11 տղամարդ և 1 կին)
* 21 «նորմալ» կատեգորիայի մարդկանցից (15 տղամարդ, 6 կին), որոնք չունեն քրոնիկական ստի հակում և անձի հակահասարակական խանգարումներ
* 16 մարդ (15 տղամարդ, 1 կին)՝ հակված հակահասարակական խանգարումների

Հետազոտությունների ընթացքում ստախոսների ուղեղներում հայտնաբերվել են կառուցվածքային անոմալիաներ, որոնք տարբերակում էին նրանց մնացած մասնակիցներից։ Արդյունքները, որոնք հրապարակվել են Բրիտանական ամսագրի հոկտեմբերյան համարում, հաղորդում են, որ պաթոլոգիկ ստախոսների գլխուղեղի պրեֆրոնտալ կեղևում 14,2 %-ով պակաս է նեյրոնների ծավալը և 22 %-ով գերազանցված նյարդաթելերինը։ Շատ կարևոր է իմանալ պաթոլոգիկ ստի և դրա պատճառների մասին։ Օրինակ, վկաների սուտը կարող է խանգարել հետաքննությանը և դառնալ վկայությունների աղավաղման, դատավարության ոչ ճշգրիտ ավարտի պատճառ։

## Ծանոթագրություններ

Կատեգորիա:Հոգեախտաբանություն
Կատեգորիա:Հոգեբանություն
Չեմպիոնների լիգայի օրհներգ

**Չեմպիոնների լիգայի օրհներգ**, Գեորգ Ֆրիդրիխ Հենդելի «Քահանա Զադոկ» () ստեղծագործության վերադաշնակումը, որը թողարկվել է 1992 թվականին, երբ Եվրոպական չեմպիոնների գավաթ անունով «չեմպիոնական մրցաշարը» վերանվանվեց ՈՒԵՖԱ Չեմպիոնների Լիգա։

Ստեղծագործությունը կատարում է «St. Martin’s in the Fields» եկեղեցու երգչախումբը և թագավորական ֆիլհարմոնիկ նվագախումբը։ Եկեղեցին գտնվում է Լոնդոնում։

Չեմպիոնների լիգայի օրհներգը կատարվում է երեք լեզուներով՝ ֆրանսերեն, անգլերեն և գերմաներեն։

## Բնօրինակ տեքստը և հայերեն թարգմանությունը

: Ce sont les meilleures équipes
: Sie sind die allerbesten Mannschaften
: The main event!

: Die Meister
: Die Besten
: Les Grandes Équipes
: The Champions!

: Une grande réunion
: Eine große sportliche Veranstaltung
: The main event!

: Ils sont les meilleurs
: Sie sind die Besten
: These are the champions!

: Die Meister
: Die Besten
: Les Grandes Équipes
: The Champions!

: Die Meister
: Die Besten
: Les Grandes Équipes
: The Champions!

Սրանք լավագույն թիմերն են (ֆր.),
Սրանք լավագույն թիմերն են (գերմ.),
Գլխավոր իրադարձությունը (անգլ.),

Չեմպիոններ (գերմ.),
Լավագույններ(գերմ.),
Գերակումբներ (ֆր.),
Չեմպիոններ (անգլ.)

Մեծ հանդիպում (ֆր.),
Մեծ սպորտային իրադարձություն (գերմ.),
Գլխավոր իրադարձություն (անգլ.)

Նրանք լավագույնն են (ֆր.),
Նրանք լավագույնն են (գերմ.),
Նրանք չեմպիոններ են (անգլ.)

Չեմպիոններ (գերմ.),
Լավագույններ (գերմ.),
Գերակումբներ (ֆր.),
Չեմպիոններ (անգլ.)

Չեմպիոններ (գերմ.),
Լավագույններ (գերմ.),
Գերակումբներ (ֆր.),
Չեմպիոններ (անգլ.)

## Արտաքին հղումներ
* ՈՒԵՖԱ-ի պաշտոնական կայք էջ
* ՈՒԵՖԱ-ի օրհներգ 
* Гимн Лиги чемпионов УЕФА в исполнении Андреа Бочелли на сайте YouTube

Կատեգորիա:ՈՒԵՖԱ Չեմպիոնների Լիգա
Թրոնհեյմս ֆյորդ

**Թրոնհեյմս ֆյորդ** (), երկարությամբ Նորվեգիայի երրորդ ֆյորդը։ Ունի 130 կմ երկարություն։ 

Գտնվում է Կենտրոնական Նորվեգիայի արևմտյան մասում և իրենից ներկայացնում է Նորվեգական ծովի ծոց։ Ձգվում է Էրլանի արևմուտքից դեպի Սթեինհերի հյուսիս։ Թրոնհեյմս ֆյորդի ափին գտնվում է Թրոնհեյմ քաղաքը, որի պատվին էլ ֆյորդը ստացել է իր անվանումը։

Թրոնհեյմս ֆյորդի առավելագույն խորությունը 617 մետր է և վարչատարածքային առումով գտնվում է Ագդանես կոմունայում։ Ֆյորդի ամենամեծ կղզիները Իթերյո և Թյոուտրա կղզիներն են, որոնք համապատասխանաբար ունեն 28 կմ² և 1,5 կմ² մակերես։

Թրոնհեյմի դիմաց գտնվում է Մունկհոլմեն ոչ մեծ կղզին, որը աշխարհի տարբեր վայրերի զբոսաշրջիկներին գրավում է իր տեսարժան վայրերով։ Այստեղ է գտնվում 1100-1537 թվականների ընթացքում կառուցված Բենեդիկտյան վանքը, 1680-1850 թվականների բանտը, 17-19-րդ դարերի ռազմական ամրություններ և Երկրորդ համաշխարհային պատերազմից մնացած գերմանական հակաօդային պաշտպանության համալիրը։ Ֆյորդի մուտքի մոտ գտնվում են նաև բազմաթիվ այլ փոքր կղզիներ։

Թրոնհեյմս ֆյորդը դեռևս վիկինգների ժամանակաշրջանից հանդիսացել է ծովային կարևոր երթուղի և մնում է այդպես մինչ օրս։

## Արդյունաբերությունը Թրոնհեյմս ֆյորդում

Թրոնհեյմս ֆյորդի արևելյան և հյուսիսային ափերին տեղակայված են Սհյորդալ, Լեվանգեր և Սթեինհեր քաղաքները։ Վերդել կոմունայում գտնվում է Aker Solutions ընկերության նավաշինական գործարանը, որը կառուցում է նավթային պլատֆորմներ նավթի և գազի արդյունահանման համար։ Րիսա կոմունայում գտնվում է նավաշինական գործարան, որը պատրաստում է ճանապարհորդական կրուիզ նավեր։

## Բնություն

Ֆյորդի կենդանատեսակները շատ բազմազան են։ Ջրերում ապրում են ավելի քան 90 տեսակի ձուկ։ Թրոնհեյմի մոտ աճում են մարջաններ (կորալներ)։

Թրոնհեյմս ֆյորդ են թափվում մի քանի խոշոր գետեր, որոնցից են Գյոուլան, Նիդելվան, Սհյորդալսելվան, Վերդալսելվան և и Օրկլան։ Ամենաերկար գետը Սյոր-Թրյոնդելագն է, որն ունի 179 կմ երկարություն։
thumb|Տեսարան դեպի Թրոնհեյմս ֆյորդ

Ֆյորդից դեպի արևելք և հարավ ընկած դաշտավայրերը հանդիսանում են Նորվեգիայի ամենաբերրի գյուղատնտեսական վարելահողերը։ Հյուսիս-արևմուտքում գտնվող ժայռապատ Ֆոսեն թերակղզին հանդիսանում է ծովից փչող ուժեղ քամիների համար բնական կանխարգելիչ պատնեշ։

## Ծանոթագրություններ

## Արտաքին հղումներ
* NTNU Թրոնհեյմս Ֆյորդի բիոլոգիական կայանը:  
* Թրոնհեյմս Ֆյորդի կորալները: 

Կատեգորիա:Նորվեգիայի ֆյորդեր
Կատեգորիա:Նորվեգիայի տեսարժան վայրեր
Կատեգորիա:Նորվեգական ծովի ծոցեր
Ագդենես

աջից|մինի|200px|Ագդենես համայնքը Սյոր Տրյոնդելագ կոմսության քարտեզին
**Ագդենես** (), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Լենսվիկ քաղաքն է։ Պաշտոնական լեզուն համարվում է Բուկմոլը։ Զբաղեցնում է 317.65 կմ² տարածք։

Համայնքը ստեղծվել է 1896 թվականի հունվարի 1-ին, երբ այն առանձնացվեց Օռլան համայնքից։ Սկզբնական անվանումը Վարնես (Værnes) էր, իսկ ներկայիս անվանումը ստացել է 1897 թվականի մայիսի 17-ին։ Անվան սկզբնամասի իմաստը հայտնի չէ, իսկ վերջնամասը՝ *nes*, նշանակում է ծոց։

Համայնքի տարածքում ակտիվ գործունեություն է իրականացնում Նորվեգական եկեղեցին, որի ներկայիս առաջնորդը Թոր Սինգսաասն է։

## Ագդենեսի զինանշանը
Ագդենես համայնքի զինանշանը հաստատվել է 1991 թվականի օգոստոսի 30-ին և իրենից ներկայացնում է վահան, ներքևի մասը սուր, որի վրա՝ ներքևում պատկերված է կզաքիսի մորթուց պատրաստված գերալդիկա, իսկ վերևի մասը կարմիր գույնի հատված։

## Բնակչություն
Համաձայն 2016 թվականի մարդահամարի տվյալների՝ Ագդենես համայնքում բնակվում է 1758 մարդ։ Վերջին 60 տարում բնակչության թվաքանակի նվազում է գրանցվել։

## Տնտեսություն
Ագդենես համայնքի տնտեսության ցուցանիշները երկրի միջին վիճակագրական ցուցանիշներից բարձր են։ Բնակչության մեծ մասն աշխատում է կաթնամթերքի կամ փայտավերամշակման արտադրությունում։

1886 թվականին Ռոս Սելբաքը համայնքի տարածքում հիմնեց ելակի աճեցման դաշտեր, ինչի շնորհիվ ելակը վերջին 100 տարում զգալի տեղ ունի տնտեսության մեջ։

## Պատկերասրահ

Պատկեր:Brekstad.JPG
Պատկեր:Ytterøyningen.jpg
Պատկեր:Agdenes lighthouse.jpg
Պատկեր:Ingdalen kapell 2016.jpg


## Ծանոթագրություններ

## Արտաքին հղումներ
* Համայնքի վիճակագրական տվյալները վերցված Նորվեգիայի վիճվարչությունից:  (նորվեգերեն)

Կատեգորիա:Սյոր Թրյոնդելագ կոմսության համայնքներ
Բյուգն

աջից|մինի|200px|Բյուգն համայնքը Սյոր Թրյոնդելագ կոմսության քարտեզին
**Բյուգն** (), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Բոթնգորդ քաղաքն է։ Պաշտոնական լեզուն համարվում է Բուկմոլը։ Զբաղեցնում է 383.78 կմ² տարածք։

Համայնքը ստեղծվել է 1853 թվականին, երբ այն առանձնացվեց Օրլան համայնքից։ Համայնքի անունը թարգմանաբար ինչը նշանակում է մեկուսի։ Հավանաբար նկատի է առնվել Բյուգնի ֆյորդի մեկուսի դիրքը։

Տարածքում տարածքում ակտիվ գործունեություն է իրականացնում Նորվեգական եկեղեցին, որն այստեղ ունի բազմաթիվ եկեղեցիներ։

## Բյուգնի զինանշանը
Բյուգն համայնքի զինանշանը հաստատվել է 1989 թվականի փետրվարի 17-ին-ին և իրենից ներկայացնում է կապույտ վահան, ներքևի մասը սուր, որի վրա նավի դեղին գույնի ավտողեկ է պատկերված։ Այն խորհրդանշում է համայնքի տարածքում ձկնորսության ոլորտի կարևորույունը։

## Բնակչություն
Համաձայն 2016 թվականի մարդահամարի տվյալների՝ Բյուգն համայնքում բնակվում է 1758 մարդ։ Վերջին 60 տարում բնակչության թվաքանակի պահպանվել է գրեթե նույն մակարդակի վրա։

## Տնտեսություն
Բյուգն համայնքի տնտեսության կարևորագույն ոլորտներից է ձկնորսությունն ու վերջինիս հետ կապված արտադրական գործընթացները։

## Պատկերասրահ

Պատկեր:Lysøysund, fra lysøya.jpg
Պատկեր:Vallersund handelssted.jpg
Պատկեր:Bjugn Kirke.jpg
Պատկեր:Bjugn Cave Facility in Norway.JPEG


## Ծանոթագրություններ

## Արտաքին հղումներ
* Համայնքի վիճակագրական տվյալները վերցված Նորվեգիայի վիճվարչությունից: (նորվեգերեն)

Կատեգորիա:Սյոր Թրյոնդելագ կոմսության համայնքներ
Նուրվեստ-Շպիցբերգեն ազգային պարկ

**Նուրվեստ-Շպիցբերգեն ազգային պարկ** (), հատուկ պահպանվող տարածք՝ ազգային պարկ Նորվեգիայում՝ Շպիցբերգենի կղզեխմբում։

Նուրվեստ-Շպիցբերգենի ազգային պարկում տարածված են բազմաթիվ են կենդանատեսակներ։ Դրանցից են ծովային թռչունները, հյուսիսային եղջերուն, արկտիկական աղվեսը, սպիտակ արջը և նույնիսկ ծովացուլը։

## Պատմություն
Նուրվեստ-Շպիցբերգենի ազգային պարկը հիմնադրվել է 1973 թվականի հունիսի 1-ին՝ թագավորական հրամանագրով։ Այն պայմանավորված է նրանով, որ ազգային պարկը տեղակայված լինելով հյուսիսային բևեռում ունի բազմաթիվ տաք աղբյուրներ և հրաբուխի մնացորդներ։

Աշխարհագրորեն այն գտնվում է Շպիցբերգենի հյուսիսարևմտյան հատվածում։ Ազգային պարկը նշանավորվում է նրանով, որ այստեղ է գտնվել ազգությամբ շվեդ Սողոմոն Անդրեի դիակը։

Նա փորձում էր հասնել հյուսիսային բևեռ ջրածնով լցված փուչիկի օգնությամբ։

## Տես նաև
* Նորվեգիայի ազգային պարկեր
* Օվրե Պասվիկ ազգային պարկ

## Ծանոթագրություններ

Կատեգորիա:Նորվեգիայի ազգային պարկեր
Կատեգորիա:1973 հիմնադրումներ Նորվեգիայում
Կատեգորիա:1973 հիմնադրված բնության հատուկ պահպանվող տարածքներ
Կատեգորիա:Շպիցբերգեն
Լեոքարես

**Լեոքարես**, հույն քանդակագործ, իդեալականացնող ուղղության ամենանշանավոր ներկայացուցիչը Լեոքարեսն էր՝ Ալեքսանդր Մակեդոնացու պալատական վարպետը։

Նրա ամենից հռչակված արձանը Բելվեդերյան Ապոլլոնն է (մ.թ.ա.340 թ., Հռոմ, Վատիկան), որը կերտված է բարձր պրոֆեսիոնալ վարպետությամբ, բնութագրվում է խաղաղ փառահեղությամբ և սառը հանդիսավորությամբ։

## Պատկերասրահ
Belvedere Apollo Pio-Clementino Inv1015.jpg
Ganymede Leochares Vatican Inv2445.jpg
Diane de Versailles Leochares 2.jpg


## Ծանոթագրություններ

* Լ․ Ներսիսյան, Մ․ Երզնկյան «Արտասահմանյան արվեստի պատմություն», Երևան, 2003 թ
Քլեբուի համայնք

աջից|մինի|200px|Քլեբուի համայնքը Սյոր Թրյոնդելագ կոմսության քարտեզին
**Քլեբու** (), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Քլեբու քաղաքն է։ Պաշտոնական լեզուն համարվում է  Բուկմոլը։ Զբաղեցնում է 186.36 կմ² տարածք։

Համայնքը ստեղծվել է 1838 թվականի հունվարի 1-ին։ Անվան սկզբնամասը՝ kleppr, նշանակում է ժայռոտ բլուր, իսկ վերջավորությունը՝ bú, նշանակում է գյուղական շրջան։

Համայնքի տարածքում ակտիվ գործունեություն է իրականացնում Նորվեգական եկեղեցին, որն այստեղ ունի 1790 և 1974 թվականներին կառուցված երկու եկեղեցի։

## Զինանշան
Քլեբուի համայնքի զինանշանը հաստատվել է 1983 թվականի հուլիսի 8-ին և իրենից ներկայացնում է կապույտ ու արծաթագույն վահան, ներքևի մասը սուր, որի վրա պատկերված է Նիդելվա գետի ջրվեժը խորհրդանշող գույների համադրություն։

## Բնակչություն
Համաձայն 2010 թվականի մարդահամարի տվյալների՝ Քլեբուի համայնքում բնակվում է 5,801 մարդ։ Վերջին 60 տարում բնակչության թվաքանակի կրկնակի աճ է գրանցվել։

## Աշխարհագրություն
Քլեբուի համայնքի տարածքով հոսում է Նիդելվա գետը։ Կան բազմաթիվ լճեր։

## Պատկերասրահ

Պատկեր:Klæbu kirke.JPG
Պատկեր:Svean kraftverk.JPG
Պատկեր:Fisking i Brungmarka.jpg


## Ծանոթագրություններ

## Արտաքին հղումներ
* Համայնքի վիճակագրական տվյալները վերցված Նորվեգիայի վիճվարչությունից:  (նորվեգերեն)

Կատեգորիա:Սյոր Թրյոնդելագ կոմսության համայնքներ
Մալվիկ

աջից|մինի|200px|Մալվիկ համայնքը Սյոր Թրյոնդելագ կոմսության քարտեզին
**Մալվիկ** (), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Հոմելվիկ քաղաքն է։ Պաշտոնական լեզուն համարվում է Բուկմոլը։ Զբաղեցնում է 168.54 կմ² տարածք։

Համայնքը ստեղծվել է 1891 թվականին, երբ այն առանձնացվեց Սթրինդալից։ Անվան սկզբնամասը՝ «Mana», հանդիպում է նորվեգական բազմաթիվ լեռների անվան մեջ՝ ասոցացվելով լեռ բառին, իսկ վերջնամասը՝ «Vík», նշանակում է «դրսում»։

Տարածքում ակտիվ գործունեություն է իրականացնում Նորվեգական եկեղեցին, որը ունի 1846, 1886, 1986 թվականներին կառուցված երեք կրոնական կառույցներ։

## Մալվիկի զինանշանը
Մալվիկ համայնքի զինանշանը հաստատվել է 1982 թվականի հուլիսի 23-ին և իրենից ներկայացնում է դեղին գույնի վահան, ներքևի մասը կլոր, որի վրա պատկերված է սև գույնի խլահավ։ Այն խորհրդանշում է համայնքի հարուստ և բազմազան բնությունը։

## Բնակչություն
Համաձայն 2010 թվականի մարդահամարի տվյալների՝ Մալվիկ համայնքում բնակվում է 12,550 մարդ։ Վերջին 60 տարում բնակչության թվաքանակի աճ է գրանցվել։

## Ծնունդով Մալվիկից հայտնի անձինք
* Յոհան Նուքարդսվոլդ (1879–1952), Նորվեգիայի վարչապետ 1935 - 1945 թվականներին,
* Քարե Ինգրեբրիգսթոն (1965–), ֆուտբոլիստ,
* Ինգվիլդ Վագեն Մալվիկ (1971–), քաղաքական գործիչ։

## Պատկերասրահ

Պատկեր:Midtsand (6075547155).jpg
Պատկեր:Malvik - beach 02.jpg
Պատկեր:Muruvik havn 01.jpg
Պատկեր:Dølafossen i Hommelvik.jpg


## Ծանոթագրություններ

## Արտաքին հղումներ
* Համայնքի վիճակագրական տվյալները վերցված Նորվեգիայի վիճվարչությունից:  (նորվեգերեն)

Կատեգորիա:Սյոր Թրյոնդելագ կոմսության համայնքներ
Մելդալի համայնք

աջից|մինի|200px|Մելդալ համայնքը Սյոր Թրյոնդելագ կոմսության քարտեզին
**Մելդալ** (), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Մելդալ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 613.34 կմ² տարածք։

Համայնքը ստեղծվել է 1838 թվականի հունվարի 1-ին։ Նախկին անվանումը եղել է Meðaldalr, որը հին իսլանդերեն է։ Ներկայիս անվանումը թարգմանաբար նշանակում է դաշտավայր։

Համայնքի տարածքում ակտիվ գործունեություն է իրականացնում Նորվեգական եկեղեցին, որը իր ենթակայության ներքո ունի 1929 և 1988 թվականներին կառուցված երկու կրոնական կառույց։

## Մելդալի զինանշանը
Մելդալ համայնքի զինանշանը հաստատվել է 1985 թվականի փետրվարի 5-ին և իրենից ներկայացնում է կարմիր գույնի վահան, ներքևի մասը սուր, որի վրա պատկերված է դեղին գույնի անիվ, մեջտեղում հասկ։ Այն խորհրդանշում է արտադրությունը և գյուղատնտեսությունը, որոնք զարգացած են համայնքի տարածքում։

## Բնակչություն
Համաձայն 2010 թվականի մարդահամարի տվյալների՝ Մելդալ համայնքում բնակվում է 3,920 մարդ։ Վերջին 60 տարում բնակչության թվաքանակի նվազում է գրանցվել։

## Աշխարհագրություն
Մելդալ համայնքի տարածքով հոսում է Օրկլա գետը։ Նրա սահմանին են գտնվում Հոսթովաթնեթ և Սվորքսյոյեն լճերը։

## Պատկերասրահ

Պատկեր:Storaasfestivalen av olahaldorvoll 64.jpg
Պատկեր:Frilsjøen - 2010-07-16 at 18-43-46.jpg
Պատկեր:Jøngfjellet.JPG
Պատկեր:1983-Fjeldheim-meldal.jpg


## Ծանոթագրություններ

## Արտաքին հղումներ
* Համայնքի վիճակագրական տվյալները վերցված Նորվեգիայի վիճվարչությունից: (նորվեգերեն)

Կատեգորիա:Սյոր Թրյոնդելագ կոմսության համայնքներ
Մելհուս

աջից|մինի|200px|Մելհուս համայնքը Սյոր Թրյոնդելագ կոմսության քարտեզին
**Մելհուս** (), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Լենսվիկ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 694.66 կմ² տարածք։

Համայնքը ստեղծվել է 1838 թվականին։ 1865 թվականին Մելհուսից առանձնացել է Հոլանդա համայնքը, իսկ 1880 թվականին՝ ևս մեկը։ 1964 թվականին բոլոր առանձնացած համայնքները միավորվել են մեկի՝ Մելհուսի մեջ։

Համայնքի տարածքում ակտիվ գործունեություն է իրականացնում Նորվեգական եկեղեցին։ Գործում են 1794, 1848, 1892 թվականներին կառուցած 4 եկեղեցիներ, որոնք հանդիսանում են վարչական միավորի տեսարժան վայրերից։

## Զինանշան
Մելհուս համայնքի զինանշանը հաստատվել է 1979 թվականի նոյեմբերի 7-ին և իրենից ներկայացնում է կարմիր վահան, ներքևի մասը կլոր, որի վրա դեղին գույնով պատկերված է նետաձիգ։ Խորհրդանիշը վերցված է Էնար Թահմբասքելֆիրի զինանշանից, ով եղել է Մելհուսի ամենալավ նետաձիգը 9-րդ դարում։

## Բնակչություն
Համաձայն 2014 թվականի մարդահամարի տվյալների՝ Մելհուս համայնքում բնակվում է 15,844 մարդ։ Վերջին 60 տարում բնակչության թվաքանակի աճ է գրանցվել։

## Աշխարհագրություն
Մելհուս համայնքի տարածքով հոսում է Գաուլա գետը։ Այստեղ է գտնվում նաև Սվորքսոյեն լիճը, մի շարք։ Տարածքի զգալի մասը ծածկված է անտառներով։

## Ծնունդով Մելհուսից հայտնի անձինք
* Մարտին Թրամնել (1879-1967), նորվեգացի քաղաքական գործիչ

## Պատկերասրահ

Պատկեր:Melhusbrua 001.JPG
Պատկեր:Klemmets veg.JPG
Պատկեր:Gaustadvatnet.jpg
Պատկեր:Vassfjellkapellet.jpg


## Ծանոթագրություններ

## Արտաքին հղումներ
* Համայնքի վիճակագրական տվյալները վերցված Նորվեգիայի վիճվարչությունից:  (նորվեգերեն)

Կատեգորիա:Սյոր Թրյոնդելագ կոմսության համայնքներ
Օպդալի համայնք

աջից|մինի|200px|Օպդալի համայնքը Սյոր Թրյոնդելագ կոմսության քարտեզին
**Օպդալ** (), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Օպդալ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 2,274.11 կմ² տարածք։

Համայնքը ստեղծվել է 1838 թվականի հունվարի 1-ին։ Տարածքը կազմավորման օրվանից մակերեսային փոփոխությունների չի ենթարկվել։ Տարածքում ակտիվ գործունեություն է իրականացնում Նորվեգական եկեղեցին։ Գործում են 1651, 1863 և 1921 թվականներին կառուցված եկեղեցիները։

## Զինանշան
Օպդալի համայնքի զինանշանը հաստատվել է 1982 թվականի փետրվարի 19-ին և իրենից ներկայացնում է կապույտ վահան, ներքևի մասը սուր, որի վրա կենտրոնից դեպի անկյունները ձգվող սպիտակ լայնացող գծեր են պատկերված։ Այն խորհրդանշում է համայնքի առևտրային երեք ուղիների հատման վայր լինելը։

## Բնակչություն
Համաձայն 2011 թվականի մարդահամարի տվյալների՝ Օպդալի համայնքում բնակվում է 6,691 մարդ։ Վերջին 60 տարում բնակչության թվաքանակի աճ է գրանցվել։

## Պատկերասրահ

Պատկեր:Oppdal Wikipedia image.jpg
Պատկեր:Oppdal Almannberget Norway.jpeg
Պատկեր:Oppdal Church.jpg


## Ծանոթագրություններ

## Արտաքին հղումներ
* Համայնքի վիճակագրական տվյալները վերցված Նորվեգիայի վիճվարչությունից:  (նորվեգերեն)

Կատեգորիա:Սյոր Թրյոնդելագ կոմսության համայնքներ
Օրկդալ

աջից|մինի|200px|Օրկդալ համայնքը Սյոր Թրյոնդելագ կոմսության քարտեզին
**Օրկդալ** (), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Օրկանգեր քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 594.22 կմ² տարածք։

Համայնքը ստեղծվել է 1838 թվականի հունվարի 1-ին։ Տարածքում ակտիվ գործունեություն է իրականացնում Նորվեգական եկեղեցին։ Գործում են 1859, 1892, 1893, 1981, 1867 թվականների հինգ եկեղեցի։

## Զինանշան
Օրկդալ համայնքի զինանշանը հաստատվել է 1986 թվականի ապրիլի 25-ին և իրենից ներկայացնում է կանաչ գույնի վահան, ներքևի մասը սուր, որի վրա՝ ներքևից վերև պատկերված է ալիքաձև գիծ։ Այն խորհրդանշում է համայնքով անցնող Օրկդալեն գետը։

## Բնակչություն
Համաձայն 2016 թվականի մարդահամարի տվյալների՝ Օրկդալ համայնքում բնակվում է 11018 մարդ։ Վերջին 60 տարում բնակչության թվաքանակի աճ է գրանցվել։

## Տնտեսություն
Օրկդալ համայնքի տնտեսության ցուցանիշները երկրի միջին վիճակագրական ցուցանիշներից բարձր են։ Բնակչության մեծ մասը աշխատում է կաթնամթերքի կամ փայտավերամշակման արտադրությունում։

## Պատկերասրահ

Պատկեր:Svorkmo stasjon.jpg
Պատկեր:Januarsol på Furtjønnpynten.jpg
Պատկեր:Grønøra Orkanger 01.jpg


## Ծանոթագրություններ

## Արտաքին հղումներ
* Համայնքի վիճակագրական տվյալները վերցված Նորվեգիայի վիճվարչությունից:  (նորվեգերեն)

Կատեգորիա:Սյոր Թրյոնդելագ կոմսության համայնքներ